El Decret 136/2008, d'1 de juliol, de reestructuració del Departament de Cultura i Mitjans de Comunicació va desplegar la distribució orgànica i funcional de la Direcció de Serveis en dues subdireccions i un Àrea de Tecnologies de la Informació i les Comunicacions.
L'estudi del desplegament de l'estructura orgànica que determina l'esmentat Decret ha fet palesa la necessitat d'efectuar-hi algunes modificacions en els àmbits funcionals de les subdireccions, per tal de donar-los més coherència i millorar la gestió de les funcions que tenen encomanades.
Les modificacions se centren en l'atribució de les funcions corresponents a obres, instal·lacions i manteniment a la Subdirecció General de Recursos Humans i Organització, la qual cosa comporta l'adscripció del Servei d'Obres a aquesta unitat i la modificació d'alguna de les seves funcions.
Així mateix, s'aprofita per a atribuir al Servei d'Informació i Difusió una funció vinculada a l'àmbit de les publicacions i per a modificar, mitjançant disposició addicional, el Decret 187/2002, de 25 de juny, sobre els òrgans de direcció de l'Entitat Autònoma de Difusió Cultural, al qual s'afegeix un article que regula el rang orgànic de la Gerència de l'Entitat.
Per això, de conformitat amb el que estableix la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, a proposta del conseller de Cultura i Mitjans de Comunicació, i d'acord amb el Govern,
1.1 Es modifica l'article 7 del Decret 136/2008, d'1 de juliol, de reestructuració del Departament de Cultura i Mitjans de Comunicació, que passa a tenir el redactat següent:.Article 7.7.1.
Corresponen a la Subdirecció General de Recursos Humans i.Organització les funcions següents:.a) Supervisar i coordinar l'aplicació de les polítiques del Govern en matèria de recursos humans, i la gestió i l'administració del personal del Departament..b) Supervisar i controlar el règim econòmic, administratiu i disciplinari del personal..c) Coordinar i supervisar els plans de formació, i els processos de provisió i de selecció del personal del Departament..d) Supervisar i fer el seguiment de la negociació laboral en què participi el Departament i l'aplicació dels convenis subscrits..e) Supervisar l'actuació del Departament en matèria de prevenció de riscos laborals..f) Supervisar l'organització dels serveis de règim interior i administratius del Departament..g) Supervisar el funcionament del registre general i de l'arxiu central administratiu del Departament..h) Coordinar els projectes de disseny organitzatiu i d'estructures del Departament..i) Supervisar els programes i sistemes de gestió, qualitat i mètodes de treball..j) Supervisar les obres, les instal·lacions i el seu manteniment, sense que això afecti les competències d'altres unitats..k) Qualsevol altra funció de naturalesa anàloga que se li encarregui..7.2.
De la Subdirecció General de Recursos Humans i Organització depenen els òrgans següents:.a) El Servei de Recursos Humans..b) El Servei d'Organització..c) El Servei de Prevenció i Règim Interior..d) El Servei d'Obres..
1.2 Els òrgans previstos als apartats a), b) i c) de l'article 7.2 mantenen l'estructura i les funcions atribuïdes pel Decret 136/2008, d'1 de juliol, de reestructuració del Departament de Cultura i Mitjans de Comunicació.
2.1 Es modifica l'article 17 del Decret 136/2008, d'1 de juliol, de reestructuració del Departament de Cultura i Mitjans de Comunicació, que passa a tenir el redactat següent:.Article 17.17.1.
Corresponen al Servei d'Obres les funcions següents:.a) Elaborar i coordinar el seguiment del pla anual d'obres, dels programes d'inversions i dels projectes d'edificis adscrits o gestionats pel Departament, en col·laboració, si escau, amb els serveis territorials..b) Coordinar i supervisar el funcionament de les dependències del Departament pel que fa a les instal·lacions i vetllar pel seu estat de conservació i manteniment..c) Proposar a la unitat competent la tramitació d'expedients de contractació administrativa d'obres, subministraments, béns i serveis..d) Realitzar estudis de programació, planificació i optimització d'espais i usos impulsant els corresponents projectes de reforma sobre edificis adscrits o gestionats pel Departament..e) Examinar, supervisar i informar els projectes d'obres i instal·lacions, com a tràmit previ a la seva aprovació per l'òrgan de contractació competent..f) Controlar i fer el seguiment d'incidències derivades del manteniment i conservació del patrimoni adscrit al Departament, sens perjudici de les competències d'altres òrgans..g) Gestionar l'inventari de béns mobles i immobles adscrits al Departament..h) Qualsevol altra funció de naturalesa anàloga que se li encarregui..17.2.
Del Servei d'Obres depenen els òrgans següents:.a) La Secció d'Obres i Instal·lacions..b) La Secció de Supervisió i Seguiment de Projectes..c) La Unitat de Compres i Serveis..
2.2 Els òrgans previstos als apartats a) i b) de l'article 17.2 mantenen l'estructura i les funcions atribuïdes pel Decret 136/2008, d'1 de juliol, de reestructuració del Departament de Cultura i Mitjans de Comunicació.
Es modifica l'article 20 del Decret 136/2008, d'1 de juliol, de reestructuració del Departament de Cultura i Mitjans de Comunicació, que passa a tenir el redactat següent:.Article 20
Corresponen a la Unitat de Compres i Serveis les funcions següents:.a) Elaborar propostes de contractes de subministraments de béns i supervisar-ne la correcta execució..b) Elaborar propostes de contractes de serveis de neteja i sanejament, transport i missatgeria, jardineria, rènting de reprografia i de vehicles i en general qualsevol contracte de serveis necessari pel funcionament de les dependències del Departament, fer el seguiment i supervisar-ne la correcta execució..c) Gestionar el parc mòbil de vehicles del Departament i vetllar pel seu manteniment..d) Gestionar i coordinar el funcionament dels magatzems centrals del Departament..e) Qualsevol altra funció de naturalesa anàloga que se li encarregui..
4.1 Es modifica l'article 13 del Decret 136/2008, d'1 de juliol, de reestructuració del Departament de Cultura i Mitjans de Comunicació, que passa a tenir el redactat següent:.Article 13.13.1.
Corresponen a la Subdirecció General de Gestió Econòmica, Contractació i Patrimoni les funcions següents:.a) Coordinar les funcions relacionades amb la gestió econòmica de les diferents unitats del Departament, l'elaboració de l'avantprojecte de pressupost de despeses tot impulsant la planificació dels mecanismes necessaris per elaborar-lo amb perspectiva de gènere, així com la gestió i administració d'aquest pressupost..b) Desenvolupar i coordinar la planificació del Departament en matèria econòmica i estudiar les propostes i normes internes sobre la gestió econòmica..c) Planificar, impulsar i efectuar el seguiment dels objectius del Departament en matèria econòmica, així com el control de la seva execució..d) Supervisar la comptabilitat interna i l'habilitació del Departament i controlar les modificacions pressupostàries..e) Assessorar en matèria pressupostària i comptable totes les unitats directives del Departament..f) Estudiar, coordinar i controlar la tramitació dels expedients de contractació del Departament..g) Supervisar la tramitació i gestió dels expedients patrimonials del Departament..h) Coordinar i supervisar el procediment per a l'atorgament de les subvencions i ajuts del Departament..i) Qualsevol altra funció de naturalesa anàloga que se li encarregui..13.2.
De la Subdirecció General de Gestió Econòmica, Contractació i Patrimoni depenen els òrgans següents:.a) El Servei de Gestió Econòmica..b) El Servei de Contractació i Subvencions..
4.2 Els òrgans previstos als apartats a) i b) de l'article 13.2 mantenen l'estructura i les funcions atribuïdes pel Decret 136/2008, d'1 de juliol, de reestructuració del Departament de Cultura i Mitjans de Comunicació.
5.1 Es modifica l'article 26 del Decret 136/2008, d'1 de juliol, de reestructuració del Departament de Cultura i Mitjans de Comunicació, que passa a tenir el redactat següent:.Article 26.26.1.
Corresponen al Servei d'Informació i Difusió les funcions següents:.a) Aplicar els criteris d'identitat visual i de disseny gràfic del Departament i de les entitats que en depenen..b) Programar i coordinar la informació cultural, especialment la relacionada amb l'organització, el funcionament i les activitats del Departament..c) Coordinar tots els aspectes relatius a la realització de publicitat en els mitjans de comunicació del Departament i les entitats que en depenen..d) Coordinar les tasques de desenvolupament i manteniment del web i dels altres portals telemàtics del Departament..e) Coordinar i supervisar la informació que el Departament i les entitats que en depenen difonen per mitjans telemàtics..f) Executar el Pla de publicacions del Departament..g) Qualsevol altra funció de naturalesa anàloga que se li encarregui..26.2.
Del Servei d'Informació i Difusió depèn la Secció de Gestió i Informació..
5.2 La Secció de Gestió i Informació manté les funcions atribuïdes pel Decret 136/2008, d'1 de juliol, de reestructuració del Departament de Cultura i Mitjans de Comunicació.
Es modifica el Decret 187/2002, de 25 de juny, sobre els òrgans de direcció de l'Entitat Autònoma de Difusió Cultural, i s'hi afegeix l'article 2, que queda redactat de la manera següent:.Article 2.La Gerència.La Gerència de l'Entitat Autònoma de Difusió Cultural s'assimila a Servei..